b'\n_START_ARTICLE_\nLun\xc3\xa9ville\n_START_SECTION_\nHistorie\n_START_PARAGRAPH_\nLun\xc3\xa9ville var tidligere hovedstad i Hertugd\xc3\xb8mmet Lothringen, der fra 843 til 1766 var en del af Det Hellige Romerske Rige af Tysk Nation. Det n\xc3\xa6rliggende Ch\xc3\xa2teau de Lun\xc3\xa9ville var residens for Hertugen af Lothringen, indtil 1766, da hertugd\xc3\xb8mmet blev en del af Frankrig. Den sidste hertug var Stanislaw Leszczynski, tidligere konge af Polen-Litauen._NEWLINE_Byen har v\xc3\xa6ret pr\xc3\xa6get af den tysk-franske rivalisering. Freden i Lun\xc3\xa9ville blev i 1801 underskrevet af Frankrig og Frans 2., Kejser at det Tysk-Romerske Rige. Ved afslutningen af Den fransk-preussiske krig med Freden i Frankfurt blev Lun\xc3\xa9ville en gr\xc3\xa6nseby, hvilket medf\xc3\xb8rte, at mange fransksindede fra Alsace og Moselle flyttede til byen.'